22.12.2009 Den Europæiske Unions Tidende L 339/49 KOMMISSIONENS AFGØRELSE af 17. december 2009 om EU-tilskud for 2009 til dækning af Tysklands, Spaniens, Italiens, Maltas, Nederlandenes, Portugals og Sloveniens udgifter til bekæmpelse af skadegørere på planter eller planteprodukter (meddelt under nummer K(2009) 10050) (Kun den italienske, den maltesiske, den nederlandske, den portugisiske, den slovenske, den spanske og den tyske udgave er autentiske) (2009/996/EU) EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Rådets direktiv 2000/29/EF af 8. maj 2000 om foranstaltninger mod indslæbning i Fællesskabet af skade- gørere på planter eller planteprodukter og mod deres spredning inden for Fællesskabet (!), særlig artikel 23, og ud fra følgende betragtninger: I henhold til direktiv 2000/29/EF kan der ydes EU-tilskud til medlemsstaterne til dækning af direkte udgifter til nødvendige foranstaltninger, som er truffet eller plan- lægges truffet for at bekæmpe skadegørere, der er indslæbt fra tredjelande eller fra andre områder i EU, med henblik på at udrydde dem eller, hvis dette ikke er muligt, at holde dem under kontrol. Tyskland indgav den 21. april 2009 to anmodninger om tilskud til bekæmpelse af Diabrotica  virgifera for henholdsvis Baden-Wiirttemberg og Bayern vedrørende foranstaltninger, der blev gennemført i 2008 for at bekæmpe en række udbrud af denne skadegører, der blev konstateret i 2007 og 2008, idet der allerede i 2008 var ydet medfinansiering i forbindelse med udbrud- dene i 2007. Italien har indgivet fire anmodninger om tilskud. Den første anmodning blev indgivet den 21. april 2009 og vedrørte et udbrud af Anoplophora chinensis i kommunen Gussago i provinsen Brescia i Lombardiet, der blev konstateret i 2008, og de foranstaltninger til bekæmpelse heraf, der blev gennemført i 2008 og fra 1. januar til 30. april 2009. Kommissionens vurdering af denne () EFT L 169 af 10.7.2000, s. 1. (4) ) anmodning er, at det ikke er dokumenteret, at dette udbrud af skadegøreren er forbundet med de nuværende udbrud i provinsen Milano eller Varese. Den anden anmodning, der blev indgivet den 16. april 2009, vedrørte et udbrud af Anoplophora chinensis i kommunen Roma i Lazio, der blev konstateret i 2008, og de foran- staltninger til bekæmpelse heraf, der blev gennemført i 2008 og 2009. Den tredje anmodning, der blev indgivet den 25. november 2008, vedrørte et udbrud af Anoplop- hora glabripennis i kommunen Corbetta i Lombardiet, der blev konstateret i 2007, og de foranstaltninger til bekæmpelse heraf, der blev gennemført i 2007, 2008 og fra 1. januar til 30. april 2009. Den fjerde anmodning vedrørte foranstaltninger til bekæmpelse af Anoplophora chinensis i kommunen Montichiari i provinsen Brescia i Lombardiet, men kunne ikke godkendes, fordi udbruddet først blev meddelt Kommissionen over otte måneder efter den officielle konstatering og derfor ikke opfyldte kravet om omgående underretning som omhandlet i artikel 16, stk. 1, i direktiv 2000/29/EF. Malta indgav den 29. april 2009 en anmodning om tilskud vedrørende en række udbrud af Rhynchophorus ferrugineus, der blev konstateret i 2008, og de foranstalt- ninger til bekæmpelse heraf, der blev gennemført i 2008 og 2009. Nederlandene indgav den 31. december 2008 fire anmodninger om tilskud. Den første anmodning vedrørte et udbrud af tobakringpletvirus, der blev konstateret i 2006, og de foranstaltninger til bekæmpelse heraf, der blev gennemført i 2007 og 2008, og hvortil der allerede i 2008 blev ydet medfinansiering. Den anden anmodning vedrørte en række udbrud af Tomato Yellow Leaf Curl Virus, der blev konstateret i 2007, og de foranstaltninger til bekæmpelse heraf, der blev gennemført i 2007 og 2008. Den tredje anmodning vedrørte et udbrud af Clavi- bacter michiganensis spp. michiganensis, der blev konstateret i 2007, og de foranstaltninger til bekæmpelse heraf, der blev gennemført i 2007 og 2008. Den fjerde anmodning vedrørte et udbrud af Anoplophora chinensis, der blev konstateret i 2007, og de foranstaltninger til bekæmpelse heraf, der blev gennemført i 2008.